عرفجہ بن ہرثمہ بارقی

عرفجہ بن ہرثمہ بن عبد العزی بن زہیر بن ثعلبہ بارقی، مشہور صحابی اور خلافت راشدہ کے عسکری قائد، امیر، سیاسی شخصیت اور والی تھے، ایران و عراق میں ساسانی سلطنت کے خلاف ان کے معرکے اور فوجی حملے ان کے نمایاں کارناموں میں سے ہے۔

عرفجہ بن ہرثمہ بارقی کا شمار عرب کے مشہور بہادروں اور جنگی تجربہ کاروں میں شمار ہوتا تھا، صائب الرائے قائد تھے، بہادر جلیل القدر صحابہ میں شمار ہوتا تھا، خلیفہ اول ابوبکر صدیق نے مرتدین کے خلاف جنگ کے لیے جن گیارہ اصحاب کو منتخب کیا تھا اور جن کے ہاتھوں میں جھنڈا دیا تھا ان میں سے ایک تھے۔البداية والنهاية - ابن كثير - ج 6 - الصفحة 346  اسی طرح فارس میں پہلے اسلامی مجاہد اور پہلے سمندری محاذ کے غازی ہیں۔قادة فتح العراق والجزيرة - محمود شيت خطاب - الصفحة 362 

بویب، بصرہ، آبلہ، قادسیہ اور مدائن کے معرکوں میں امیر اور قائد تھے، اسی طرح تکریت اور موصل کی فتح میں بھی گھڑسواروں کی قیادت انھیں کے ہاتھ میں تھی اور موصل و نینوا کی فتح کے بعد وہاں کے والی بھی مقرر ہوئے تھے۔الكوفة وأهلها في صدر الإسلام - صالح أحمد العلي -الجزء 2 - الصفحة 282.  پھر عمر بن خطاب نے انھیں عتبہ بن غزوان کے جنوب عراق بھیج دیا اور وہاں بصرہ شہر قائم کرنے اور اس میں عرب مجاہدین کو بسانے کی ذمہ داری دی۔ پھر وہاں سے عتبہ بن غزوان نے انھیں فارس میں علاء الحضرمی کی فوج کے محاصرہ کو ختم کرنے کے بصرہ کے فوج کا قائد بنا کر بھیجا، اسی طرح عمر بن خطاب نے ہرمزان نے جنگ کا بھی حکم دیا تھا، چنانچہ اہواز میں فوجی چڑھائی کی اور تستر تک بڑھتے چلے گئے، ہرمزان کو شکست بھی دی۔

عمر بن خطاب نے انھیں موصل کی ولایت کا امیر مقرر کیا تھا اور اپنی وفات سنہ 34ھ تک وہاں کے والی رہے۔موسوعة الموصل الحضارية - هاشم يحيى الملاح - ج 2 - الصفحة 30  شہر بسانے اور آباد کاری میں مشہور تھے، انھیں کے موصل کو بسایا گیا اور انھوں نے ہی وہاں عرب قبائل کے بسنے کے لیے منصوبہ اور نقشہ تیار کیا تھا، ایک جامع مسجد بھی بنائی تھی۔Hazrat Omar Farooq - Shāh Muʻīnuddīn Aḥmad Nadvī - page 81  پھر دریائے دجلہ کے مشرق میں نیا موصل شہر بسایا، وہاں قلعہ تعمیر کیا اور ہزاروں فوجیوں کو بسایا۔ موصل کے لوگ انھیں ان کی حسن انتظام، عدل اور دوسرے انتظامی کاموں کی وجہ سے بہت پسند کرتے تھے، مؤرخین انھیں "موصل میں اسلامی عہد کا بانی" شمار کرتے ہیں۔الجامع - بامطرف - الجزء 3 - الصفحة 32 

 حالات زندگی و سیرت 
 نسب 
عرفجہ بن ہرثمہ بن عبد العزی بن زہیر بن ثعلبہ بارقی،جمهرة أنساب العرب -ابن حزم - الصفحة 367  ان کا سلسلۂ نسب بارق بن حارثہ بن عمرو مزیقیاء بن عامر بن حارثہ بن امرؤ القیس بن ثعلبہ بن مازن بن ازد بن الغوث بن نبت بن مالک بن زید بن کہلان بن سبا سے سے ملتا ہے۔الاشتقاق - ابن دريد - ج3 - الصفحة 481 

 ابتدائی حالات 
تصغیر|200px|بجیلہ کا علاقہ جہاں عرفجہ پروان چڑھے
عرفجہ بن ہرثمہ ہجرت سے تقریباً 30 سال پہلے پیدا ہوئے، زمانہ جاہلیت میں ان کا قبیلہ بنو بارق آپسی خانہ جنگی کا شکار ہو گیا، جس کی وجہ سے عرفجہ کے اہل خاندان اس قبیلہ سے نکل کر "بنو بجیلہ" نامی قبیلہ سے مل گئے اور ایام عرب کی جنگوں میں ان کے ساتھ "بنو عامر" کے حلیف رہے، جنگوں میں بہترین کارکردگی کا مظاہرہ کیا تھا۔كتاب المحبر - محمد بن حبيب البغدادي - الصفحة 249 

عرفجہ بن ہرثمہ ایک خوش حال گھرانے میں پروان چڑھے، فصاحت، بہادری، تلوار بازی اور شہ سواری پر پرورش و پرداخت ہوئی، نہایت حاضر جوابی اور پختہ دلائل سے گفتگو کرتے تھے، ابتداً تجارت میں دلچسپی لی، ملکوں اور شہروں کا سفر کیا، ہر طرح کے لوگوں سے ملاقات کی، اس سے شہروں کو جاننے اور لوگوں کو پرکھنے کا تجربہ حاصل ہوا، اس طرح "بنو بجیلہ" کی سرداری کے اہل ہو گئے۔ عرب کے مشہور گھڑسواروں میں شمار ہوتا تھا، عرب کا مشہور گھڑسوار اور شاعر "معقر بارقی" کے گروہ سے متعلق تھے، نوجوانی میں اپنے قبیلہ "بنو بجیلہ" کے سردار مقرر ہو گئے۔تاريخ الطبري - الطبري - المجلد 2 - الصفحة 654. 

 اسلام 
تراجم و تاریخ کی کتابوں میں عرفجہ بن ہرثمہ کے قبول اسلام اور پیغمبر اسلام  کی صحبت کا یا مدینہ منورہ میں قیام کا کوئی ذکر نہیں ملتا ہے، البتہ عمر بن خطاب کے ایک بیان سے معلوم ہوتا ہے کہ یہ اپنی قوم میں سب سے پہلے اسلام قبول کرنے والے اور ہجرت کرنے والے تھے۔ جب عمر بن خطاب نے سنہ 13ھ میں انھیں ان کی قوم "بنو بجیلہ" کا عراق کی فتوحات کا امیر مقرر کیا تو ان کی قوم نے ان کی امارت کا انکار کرنا چاہا، عمر فاروق نے کہا «میں اس شخص کو امیر بنانے سے نہیں رک سکتا تو تم میں سے پہلے اسلام قبول کرنے والا اور ہجرت کرنے والا ہے»۔تاريخ الطبري - الطبري - ج 2 - الصفحة 646 طريق الى المدائن - أحمد عادل كامل - الصفحة 420 

اس معلوم ہوتا ہے کہ انھوں نے اپنی قوم میں سب سے پہلے اسلام قبول کیا تھا اور ہجرت کی تھی، چونکہ ہجرت فتح مکہ کے بعد حدیث نبی کی وجہ سے کالعدم ہو گئی تھی، اس لیے معلوم ہوتا ہے انھوں نے فتح مکہ یعنی سنہ 7ھ سے پہلے ہی اسلام قبول کر لیا تھا۔

 حوالہ جات 

زمرہ:بنو بارق
زمرہ:خلافت راشدہ میں موصل کے والی
زمرہ:ساتویں صدی کی عرب شخصیات
زمرہ:صحابہ
زمرہ:صحابہ و صحابیات
زمرہ:بین النہرین کی مسلم فتوحات
زمرہ:خلافت راشدہ کے سپاہ سالار
زمرہ:خلافت راشدہ کی شخصیات
زمرہ:عرب جرنیل
زمرہ:فارس کی اسلامی فتوحات
زمرہ:قرون وسطی کے مسلمان سپاہ سالار
زمرہ:فارس کی اسلامی فتوحات کی شخصیات
زمرہ:خلافت راشدہ کے والی
زمرہ:یمنی مسلم
زمرہ:چھٹی صدی کی عرب شخصیات
زمرہ:تاریخ یمن
زمرہ:ویکی ڈیٹا سے مطابقت رکھنے والی مختصر تفصیل
زمرہ:عرب بازنطینی جنگوں کی عرب شخصیات